**29. napirendi pont**

**I. HATÁROZATI JAVASLAT**

**Dunaújváros Megyei Jogú Város Közgyűlésének**

**.../2015. (X.15.) határozata**

**a Göllner Mária Waldorf Pedagógia Alapítvány támogatásáról**

1. Dunaújváros Megyei Jogú Város Közgyűlése a Göllner Mária Waldorf Pedagógia Alapítvány és a DVG Zrt. között, a Pentelei Waldorf Iskola felújítása tárgyban kötött, jelen határozat 1. számú mellékletét képező vállalkozási szerződésben megjelölt 1.138.537+Áfa, azaz 1.445.942,-Ft vállalkozói díj megfizetését átvállalja úgy, hogy a vállalkozói díjat közvetlenül a DVG Zrt. részére fizeti meg jelen határozat 2. számú mellékletét képező támogatási szerződésben foglaltak szerint.

2. Dunaújváros Megyei Jogú Város Közgyűlése a határozat 1. pontjában megjelölt feladatra 1.445.942,-Ft összegben forrást biztosít az önkormányzat 2015. évi költségvetése 5. b. melléklet pénzeszköz átadás tartalék előirányzata terhére.

3. Dunaújváros Megyei Jogú Város Közgyűlése felhatalmazza a polgármestert, hogy jelen határozat alapján intézkedjen a kötelezettségvállalás nyilvántartásba vételéről és a pénzügyi teljesítésről, valamint a támogatási szerződés aláírására, egyúttal felkéri a polgármestert jelen határozat közlésére.

**Felelős:** - ahatározat végrehajtásáért:

a polgármester

- a határozat végrehajtásában való közreműködésért:

a vagyonkezelési osztály vezetője

a költségvetési és pénzügyi osztály vezetője

**Határidő:** a határozat közlésére: a határozat előkészítő osztály részére való megküldést követő 8 napon belül

a szerződés aláírására: a határozat érintettekkel való közlését követő 30 napon belül

4. Dunaújváros Megyei Jogú Város Közgyűlése utasítja a jegyzőt, hogy a határozat 2. pontjában foglalt kötelezettségvállalást a 2015. évi költségvetés soron következő módosítása során vegye figyelembe.

**Felelős:**- a költségvetés módosításáért:

a jegyző

- a költségvetés módosításában való közreműködésért:

a költségvetési és pénzügyi osztály vezetője

**Határidő:** a 2015. évi költségvetés soron következő módosításának időpontja

**II. HATÁROZATI JAVASLAT**

**Dunaújváros Megyei Jogú Város Közgyűlésének**

**.../2015. (X.15.) határozata**

**a Pentelei Waldorf Iskola fűtéskorszerűsítéséhez való hozzájárulás megadásáról**

1. Dunaújváros Megyei Jogú Város Közgyűlése hozzájárul ahhoz, hogy a Göllner Mária Waldorf Pedagógiai Alapítvány a Dunaújváros, Magyar út 49. szám alatti Pentelei Waldorf Iskola épületébe fűtéskorszerűsítésként új fűtési rendszert alakítson ki saját költségen, kazán felszerelésével, leválva a meglévő fűtési rendszerről azzal, hogy az ingatlanon található többi épület fűtési rendszerét nem érinti az átalakítás.

2. Dunaújváros Megyei Jogú Város Közgyűlése felkéri a polgármestert jelen határozat közlésére, egyúttal felhatalmazza a határozat 1. számú mellékletét képező bérleti szerződésmódosítás aláírására.

**Felelős:** - ahatározat végrehajtásáért:

a polgármester

- a határozat végrehajtásában való közreműködésért:

a Vagyonkezelési Osztály vezetője

**Határidő:** a határozat közlésére: a határozat előkészítő osztály részére való megküldést követő 8 napon belül

a szerződés aláírására: a határozat érintettekkel való közlését követő 30 napon belül

Dunaújváros, 2015. október 15.

Hingyi László s.k. Pintér Attila s.k.

a gazdasági és területfejlesztési pénzügyi bizottság

bizottság elnöke elnöke

Sztankovics László s. k. Tóth Kálmán s.k.

az oktatási, kulturális, ifjúsági az ügyrendi, igazgatási

és sport bizottság elnöke és jogi bizottság elnöke